เรื่องร้องเรียน: สะพานข้ามคลองตรงนี้มีคนไร้บ้านมาทำเป็นที่อยู่อาศัย ซึ่งตอนแรกก็มาอยู่เป็นครั้งคราว ปัจจุบันกลายเป็นที่อยู่ถาวร และเหม็นกลิ่นปัสสาวะ อุจจาระมากครับ ช่วยมาลงพื้นที่ดูหน่อยครับ ตอนนี้สะพานใช้ข้ามคลองไม่ได้แล้วครับ
การดำเนินการของเจ้าหน้าที่: วันที่ 2 ธันวาคม 2565 เวลา 15.30 น. เจ้าหน้าที่ฝ่ายพัฒนาชุมชนฯ ร่วมกับฝ่ายเทศกิจและฝ่ายรักษาความสะอาดฯ ลงพื้นที่ตรวจสอบกรณีคนเร่ร่อน บริเวณคลองสำเหร่ปากซอยสมเด็จพระเจ้าตากสิน 14 จากการพูดคุยระหว่างเจ้าหน้าที่และบุคคลเร่ร่อนเมื่อวันอังคารที่ 29 พฤศจิกายน 2565 บุคคลเร่ร่อนรายดังกล่าวได้แจ้งกับเจ้าหน้าที่ว่าขอเวลา 2 วันในการย้ายของทั้งหมดออกจากพื้นที่ แต่ในวันที่ 2 ธันวาคม 2565 เจ้าหน้าที่ได้ลงพื้นที่ไปตรวจสอบอีกครั้ง ปรากฏว่าบุคคลเร่ร่อนดังกล่าวไม่ได้ย้ายสิ่งของออกตามที่พูดไว้ เจ้าหน้าที่จึงได้ดำเนินการตามอำนาจหน้าที่ โดยทำการรื้อเพิงที่พักอาศัยและเก็บสิ่งของต่าง ๆ ในบริเวณนั้นออกจากพื้นที่ดังกล่าวเป็นที่เรียบร้อย
ความเห็นของผู้แจ้ง: ทำงานดีและรวดเร็วมากครับ แต่ขอให้มาช่วยติดตามต่อเนื่องด้วยนะครับ เพราะอาจจะมีมาอีกก็ได้ครับ ขอบคุณมากครับ
พื้นที่: แขวงบุคคโล เขตธนบุรี กรุงเทพมหานคร